ব্রুস ইয়ার্ডলি
ব্রুস ইয়ার্ডলি (ইংরেজি: Bruce Yardley; জন্ম: ৫ সেপ্টেম্বর, ১৯৪৭ - মৃত্যু: ২৭ মার্চ, ২০১৯) পশ্চিম অস্ট্রেলিয়ার মিডল্যান্ডে জন্মগ্রহণকারী অস্ট্রেলীয় আন্তর্জাতিক ক্রিকেটার ও কোচ ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৮৩ সালের মধ্যবর্তী সময়কালে তিনি অস্ট্রেলিয়া জাতীয় ক্রিকেট দলের পক্ষে ৩৩ টেস্ট ও ৭টি একদিনের আন্তর্জাতিকে অংশ নিয়েছিলেন। অস্ট্রেলীয় ক্রিকেটের ইতিহাসে অ্যাশলে মলেটের সাথে তাকেও সর্বকালের সেরা স্পিনারের মর্যাদা দেয়া হয়। ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম, মিডিয়াম ও অফ ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি।